Document ID: 31994R2921

ΚΑΝΟΝΙΣΜΟΣ (ΕΚ) αριθ. 2921/94 ΤΗΣ ΕΠΙΤΡΟΠΗΣ της 30ής Νοεμβρίου 1994 για τροποποίηση του κανονισμού (ΕΚ) αριθ. 1083/94 σχετικά με τις πωλήσεις στην εσωτερική πορτογαλική αγορά 250 000 τόνων αραβοσίτου που κατέχονται από τον πορτογαλικό οργανισμό παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1866/94 (2), και ιδίως το άρθρο 5,
τον κανονισμό (ΕΚ) αριθ. 3670/93 του Συμβουλίου της 22ας Δεκεμβρίου 1993 σχετικά με το ειδικό καθεστώς εισαγωγής αραβοσίτου στην Πορτογαλία (3), και ιδίως το άρθρο 3 παράγραφος 2,
Εκτιμώντας:
ότι ο κανονισμός (ΕΚ) αριθ. 1083/94 της Επιτροπής της 10ης Μαΐου 1994 για την πώληση στην εσωτερική αγορά της Πορτογαλίας 250 000 τόνων αραβοσίτου που βρίσκονται στην κατοχή του οργανισμού παρέμβασης της Πορτογαλίας (4), έχει προβλέψει την μεταπώληση της τρίτης μερίδας που αποτελείται από 120 000 τόνους για τις 2 Δεκεμβρίου 1994- ότι, λαμβάνοντας υπόψη τους όρους εφοδιασμού σε αραβόσιτο της πορτογαλικής αγοράς και μετά την αίτηση των πορτογαλικών αρχών, πρέπει να τροποποιηθεί η ημερομηνία της πρώτης καταθέσεως των αιτήσεων σχετικά με τη μερίδα αυτή για να αποφευχθούν διαταράξεις της αγοράς αυτής-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
To άρθρο 3 παράγραφος 3 του κανονισμού (ΕΚ) αριθ. 1083/94 αντικαθίσταται από το ακόλουθο κείμενο:
"3. Η πρώτη κατάθεση των αιτήσεων που αφορούν την τρίτη μερίδα που αποτελείται από 120 000 τόνους λήγει στις 16 Δεκεμβρίου 1994 στις 12:00 (ώρα Βρυξελλών). Οι ημερομηνίες για τις επόμενες καταθέσεις θα καθοριστούν από το INGA μέχρις ότου εξαντληθούν οι προς πώληση ποσότητες."
Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Νοεμβρίου 1994.

Labels: 3
17
18